Swer tǒgenliche mīne hat
Swer tǒgenliche mīne hat·
d̾ ſol ſich wenig an dē lan·
dē man ſo grôſſe miſſetat·
an ſinē h̾zen ſiht began·
dē er bewachē gůt vn̄ ere ſol·
lat er dē gaſt vf ſchaden in· wie ſolt ich dē getrúwē wol·

Wer ich ſo mīneklich gelegē
bi liebe tǒgē vf den lip·
ſo wolt ich wenig ſlafeſ pflegen
dur mich vn̄ durh das reine wib·
mir ſelbē ſo wolt ich getrúwē bas·
dāne iemā der mich wekē ſolte· ſo we im des mā da v̾gas·

Die merker vn̄ darzv̊ der ſlaf·
die koͤndē wenig mir geſchaden·
ich hv̊te ǒch voꝛ der merker ſtraf·
wer ich zv̊ liebe alſo geladē·
dc ich da hohe froͤide ſolte han·
ſo muͤſt er ſin ein ſteter frúnt den ich das wiſſen ſolte lan·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse